b'\n_START_ARTICLE_\nCorpus juris civilis\n_START_PARAGRAPH_\nCorpus juris civilis (latin (\xc2\xabsamling av sivilrettslige lover\xc2\xbb), ogs\xc3\xa5 kjent som Justinians lov, er en samling grunnleggende rettsvitenskapelige lovverk utgitt mellom 529 og 534 p\xc3\xa5 oppdrag av den \xc3\xb8stromerske keiser Justinian I den store. Lovsamlingen, som ble ledet av Tribonianus, tjenestemann ved Justinians hoff og professor ved universitetet i Konstantinopel, besto av tre deler: Digesta (\xc2\xabSamling\xc2\xbb), Institutiones (\xc2\xabInnretning, undervisning\xc2\xbb)og Codex (\xc2\xabLover\xc2\xbb). Senere ble det lagt til en fjerde del, Novell\xc3\xa6 Constitutiones (\xc2\xabNye lover\xc2\xbb)._NEWLINE_Det var en av de st\xc3\xb8rste lovverk til da, og Corpus juris civilis ble senere grunnlaget for den romerske lovens opprettelse p\xc3\xa5 nytt under middelalderen, noe som deretter ble grunnlaget for i prinsippet alle sivilrettslige lovgivninger siden. Lovsamlingen fikk ogs\xc3\xa5 stor betydning for kirkeretten gjennom formuleringen ecclesia vivit lege romana, \xc2\xabkirken virker gjennom romersk lov\xc2\xbb.'